Ir-Regolament tal-kummissjoni (KEE) Nru 3233/83
tal-15 ta' Novembru 1983
li jemenda għad-19-il darba r-Regolament (KEE) Nru 2730/81 li jistabbilixxi lista ta' aġenziji f'pajjiżi importaturi mhux membri li għandhom dritt joħorġu sejħiet għal offerti għal xogħol bl-appalt fis-settur tal-ħalib u prodotti tal-ħalib
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [1], kif l-aħħar emendat bir-Regolament (KEE) Nru 1600/83 [2], u b'mod partikolari Artikoli 13(3) u 17 (4) tiegħu,
Billi r- Regolament tal-Kummissjoni (KEE) Nru 2730/81 [3], kif l-aħħar ememdat bir-Regolament (KEE) Nru 2897/83 [4], stabbilixxa lista ta' aġenziji f'pajjiżi importaturi mhux membri li għandhom dritt joħorġu sejħiet għal offerti għal xogħol bl-appalt fis-settur tal-ħalib u prodotti tal-ħalib;
Billi, fid-dawl ta' l-aktar informazzjoni reċenti disponibbli għall-Kummissjoni dwar il-prattiċi ta' kummerċ segwiti fil-pajjiżi importaturi kkonċernati u n-natura uffiċjali ta' l-aġenziji in kwistjoni, dan ir-Regolament għandu jkun emendat;
Billi l-miżuri previsti f'dan ir-Regolament huma skond l-opinjoni tal-Kumitat ta' Ġestjoni għall- Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 2730/81 huwa emendat kif ġej:
Il-lista ta' organizzazzjonijiet ta' ħruġ għandha tkun kompletata biż-żieda ta' l-organizzazzjoni li ġejja, u l-inserzjoni ssir skond l-ordni alfabetiku tal-pajjiż importatur:
1.2 Pajjiż importatur | Organizzazzjoni ta' ħrug |
il-Polonja | Baltona PO box 365 Pulaskie St 6 81963 Gdynia |
Artikolu 2
Dan ir-Regolament għandu jidħol fis-seħħ fit-tielet ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fil-15 ta' Novembru 1983.